Kupima ubikira ni zoezi na mchakato wa ukaguzi wa viungo vya uzazi ya wasichana na wanawake ili kubainisha ikiwa wao hawajafanya mapenzi. Ina msingi katika dhana ya uongo kwamba kizinda cha mwanamke inaweza kuharibiwa kama matokeo ya ngono tu. Kupima ubikira ni zoezi tata sana, hasa kwa sababu ya madhara yake kwa wasichana waliopimwa na kwa sababu si lazima matokeo yawe sahihi. Kunachukuliwa na Amnesty International kama ukiukaji wa haki za binadamu na kumepigwa marufuku katika nchi nyingi. Kulingana na AVERT, shirika la msaada la VVU na UKIMWI, kulikuwa na wastani wa watu milioni 22 wanaoishi na VVU katika Afrika kusini kwa Sahara mwishoni mwa 2007. Kusambaa kwa VVU/ UKIMWI kumefanya ni muhimu kwa watu kutafuta njia ya kujilinda wao wenyewe na jamii zao. Chifu Naboth Makoni wa Zimbabwe, kiongozi wa watu wake, amechukua kulazimisha kupima ubikira kama njia ya kuwalinda dhidi ya VVU. Alisema mwaka 2004 kwamba analenga wasichana kwa sababu ni rahisi kuwadhibiti kuliko wavulana. Katika Afrika ya Kusini, ambapo kupima ubikira ni marufuku, kabila la Wazulu linaamini kwamba zoezi hili huzuia kuenea kwa VVU na mimba za utotoni. Mwanamke aliyehojiwa na Washington Post alisema kuwa "[kupima ubikira] ni muhimu ili wasichana wadogo wawe na hofu ya wavulana.